# Krigen

Tema: Krig, afsagn og den danske deltagelse i Afghanistan   
Fag: Samfundsfag   
Målgruppe: 8.-10., GU og VU

Nordisk Film

”Krigen” er en barsk og dramatisk fortælling om den danske militære indsats i Afghanistan. Filmen handler om kompagnichefen, Claus, som efter et angreb og soldaternes deraf vigende moral, begynder at deltage i de fodpatruljer, som kompagniet foretaget i Helman-provinsen. Under én af disse bliver patruljen angrebet og Claus skal under stærkt pres foretage skæbnesvangre beslutninger.

Faglig relevans / kompetenceområder  
”Krigen” er utrolig relevant i et samfundsfagligt perspektiv i relation til Danmarks internationale rolle og udenrigspolitik, de militære operationer, det ansvar og de følger der kommer med en sådan

deltagelse. Filmen lægger fint op til en række relevante diskussioner.

Nedenstående undervisningsidéer er tænkt i relation til de temaer, som filmen rejser.

Filmen og undervisningsidéerne er tænkt implicit i relation til følgende Forenklede Fælles Mål for Samfundsfag

**Kompetenceområde: Færdigheds- og vidensmål:**

Politik International politik

Politik Det politiske system, retsstat og rettigheder

Sociale og kulturelle forhold Socialisering

Sociale og kulturelle forhold Identitet

Ideer til undervisningen

1. **Krig eller ej**

Det er altid en stor beslutning, om et land vælger at involvere sig i en krig. Se via nedenstående link, forskellige ungdomspolitikeres standpunkter for krigsdeltagelse eller ej

<https://www.dr.dk/undervisning/samfundsfag/gaa-i-krig-eller-ej#!/>

Diskutér sammen to og to:

1. Hvad mener du?
2. Diskutér, hvilke situationer der retfærdiggør krig?
3. **Tabet af soldater**

I ”Krigen” er der alvorlige angreb på de danske soldater, hvor et af disse resulterer med tabet af én soldat.

Læs følgende artikel:

<http://viden.jp.dk/undervisning/sites/danskereikrig/artikler/dedraebte/default.asp?cid=151079>

Diskuter med en sidemand for og imod:

1. Mener du, at det gør Danmarks sikkerhed bedre, at vi deltager i kampen mod ekstremistiske grupper som fx Islamisk Stat og Al-Queda?
2. Er kampen og indsatsen for demokrati i andre lande soldaterliv værd?

Læs nu følgende artikel:

<https://www.information.dk/udland/2009/07/vesten-opgiver-indfoere-demokrati-afghanistan>

1. I artiklen gives der udtryk for, at man ikke længere kæmper for demokrati, men i stedet ønsker at besejre Taliban/Al-Queda og i stedet skaffe et mere stabilt og fredeligt Afghanistan. Hvad tænker du om denne kursændring? Giver indsatsen overhovedet mening?
2. Ud fra artiklen: Hvad vurderer du der vil ske, når USA og de internationale styrker forlader Afghanistan?
3. **Familien**

I ”Krigen” ser vi, at Louise (Claus´kone) kæmper en brav kamp for at få hverdagen til at køre så normalt som muligt. Men især ét af børnene har det svært.

1. Snak med en sidemand om, hvilket indtryk du får af den hverdag og de udfordringer familien står med på baggrund af det du har set i filmen?

Supplerende: Læs og se evt. følgende:

<https://www.folkeskolen.dk/64845/boern-af-udsendte-soldater-mobbes-i-skolen>

[**http://mitCFU.dk/lnky7sz**](http://mitCFU.dk/lnky7sz) **- Børnenes Krig**

1. **Retssagen**

Retssagen drejer sig om, hvorvidt Claus beordrede civile mål angrebet. Kig på følgende, fokusér primært på punkt 13, så du selv kender til noget af den juridiske baggrund for retssagen.

[Krigens love](http://www.hjv.dk/oe/LRGNE/Documents/ENHUDD%206000%20-%206003/ENHUDD%206001/02%20HD%20BEF%20FOR%20BSO/024%20BILAG%203%20FKOVEJL%20713-1%20KRIGENS%20LOVE.pdf)

Gense kapitel 5 og 7 af filmen.

1: Hvad taler for eller imod, at Claus har foretaget angreb på civile? Kan du finde de afgørende beviser for det ene eller det andet?

2: I filmen bliver Claus frifundet. Foretag en afgørelse: Skal Claus, ifølge dig, dømmes eller gå fri?

1. **Spørgsmål til klassediskussion**

1: Er det rimeligt eller urimeligt, at vi holder vores soldater ansvarlige for de krigshandlinger, som vores politikere har besluttet, at de skal deltage i?

2: Bærer Claus skylden for situationen omkring de måske civile tab?

3: Har politikerne et ansvar i forhold til de situationer, som vore soldater kommer i?

4: Skal Danmark blande sig militært i andre landes problemer?

1. **Afsluttende opgave – flygtninge – krigens konsekvenser:**

I et tværfagligt fokus med dansk, kan I med fordel spille og arbejde med følgende spil. I spillet er du journalist, som tager rundt i en flygtningelejr og skal foretage research til en reportage, som du efterfølgende skal skrive.

<http://deadlinesyrien.redbarnet.dk/klynt/index.html#Introfilm>

# Supplerende materialer

Følgende huskeseddel er forslag til supplerende materialer, der evt. kan lånes på dit lokale CFU eller findes på mitcfu.dk

[**http://mitCFU.dk/lnky7sz**](http://mitCFU.dk/lnky7sz)